RESOLUCIÓ de 24 d'octubre de 2022, del director general de Tecnologies de la Informació i les Comunicacions, de la Conselleria d'Hisenda i Model Econòmic, per la qual s'actualitza el catàleg d'equipament i productes TIC susceptible de ser contractat pels centres educatius de la Generalitat. [2022/9973]
La Resolució de 29 d’octubre de 2021, del conseller d’Hisenda i Model Econòmic, sobre delegació de competències en qui exercisca la direcció dels centres educatius públics no universitaris de la Generalitat per a adquisició d’equipament i productes TIC per a usar-los en l’entorn educatiu, estableix en l’article segon la delegació en la persona que ostente la titularitat de la Direcció General de Tecnologies de la Informació i les Comunicacions de la creació i actualització del catàleg d’equipament i productes TIC susceptible de ser contractat pels centres educatius de la Generalitat.
Per tant, de conformitat amb el que es disposa en el paràgraf anterior, resolc actualitzar el catàleg referit en l’annex I de la Resolució de 8 de juliol de 2022, del director general de Tecnologies de la Informació i les Comunicacions de la Conselleria d’Hisenda i Model Econòmic:

Primer
S’afig a aquest catàleg l’adquisició de pantalles interactives per a espais físics del centre educatiu que no tinguen la consideració d’aules de docència. Les aules de docència són susceptibles de convertir-se en aules digitals interactives, la competència de les quals no es delega. Aquesta adquisició requerirà una autorització prèvia de la DGTIC per a garantir-ne la seguretat i la compatibilitat, d’acord amb els sistemes i infraestructures corporatius de la Generalitat.

Segon
S’afig a aquest catàleg tot el programari de control de maquinari perifèric delegat.

Tercer
De manera transitòria fins que la DGTIC instal·le xarxa wifi corporativa en la totalitat de centres educatius, s’afig l’adquisició de punts d’accés sense fils com a element accessori als armaris de càrrega o carros de transport d’ordinadors portàtils per al seu ús com a aula mòbil. Aquests equips hauran de complir els requisits de l’Esquema Nacional de Seguretat (ENS) mitjançant la seua inclusió en la guia CCN-STIC-105 del Centre Criptogràfic Nacional. Aquesta adquisició requerirà una autorització prèvia de la DGTIC per a garantir aquesta seguretat i compatibilitat, d’acord amb els sistemes i infraestructures corporatius de la Generalitat.

Quart
En la pàgina web:
http://www.ceice.gva.es/delegatic es podrà consultar el catàleg actualitzat d’equipament i productes TIC.

Cinqué
L’annex d’aquesta resolució substitueix l’annex I de la Resolució de 8 de juliol de 2022, del director general de Tecnologies de la Informació i les Comunicacions, de la Conselleria d’Hisenda i Model Econòmic.

Sisé
Aquesta resolució entrarà en vigor l’endemà de la publicació en el Diari Oficial de la Generalitat Valenciana.

València, 24 d’octubre de 2022.– El director general de Tecnologies de la Informació i les Comunicacions: José Manuel García Duarte.

ANNEX
Catàleg de DELEGATIC

1. Maquinari
1.1. Productes no inventariables que els centres poden adquirir.
L’anotació comptable dels articles inclosos en aquest apartat es realitzarà en ITACA contra el subcompte 22003 Material informàtic no inventariable.
Es delega en els centres educatius l’adquisició dels següents articles:
• Bateries de portàtils
• Càmeres web
• Components d’àudio-vídeo: altaveus, auriculars, micròfons, cables de connexió
• Convertidors i connectors: transceptors, GBIC
• Discos durs
• Discos SSD
• Fonts d’alimentació
• Eines: crimpadores, verificadors, multímetres
• Lectors de codis de barres
• Lectors de DVD
• Lectors de targetes
• Comandaments a distància
• Memòria RAM
• Sensors
• Targetes d’emmagatzematge
• Targetes d’àudio
• Targetes de xarxa
• Targetes de vídeo o gràfiques
• Teclats i ratolins

1.2. Productes inventariables que els centres poden adquirir.
L’anotació comptable dels articles inclosos en aquest apartat es realitzarà en ITACA contra el subcompte 625021 TIC Material TIC inventariable no subjecte a autorització prèvia. A més, hauran de ser donats d’alta en l’aplicació gvaSAI-INVENTARI.
Es delega en els centres l’adquisició dels següents articles:
1.2.1. Carros per a la càrrega i transport de tauletes i/o ordinadors portàtils.
• Armaris de càrrega pròpiament dits
1.2.2. Dispositius tàctils i audiovisuals:
• Monitors d’ordinador
• Projectors convencionals
• Projectors de gran angular
• Projectors interactius
• Tauletes digitalitzadores (perifèrics tàctils connectats al PC per al disseny gràfic)

1.2.3. Equips de protecció:
• Sistemes d’alimentació ininterrompuda

1.2.4. Robòtica:
• Robots i kits de robòtica programable
• Plaques amb microcontrolador i entorn de desenvolupament programable (Arduino, Raspberry...)

1.2.5. Sistemes d’emmagatzematge:
• Cabines de discos (NAS)

1.2.6. Sistemes d’impressió i escàner:
• Equips multifunció
• Escàners
• Impressores convencionals
• Impressores 3D
• Plòters

1.3. Productes inventariables que els centres poden adquirir subjectes a autorització prèvia.
L’anotació comptable dels articles inclosos en aquest apartat es realitzarà en ITACA contra el subcompte 625022 TIC Material TIC inventariable subjecte a autorització prèvia. A més, hauran de ser donats d’alta en l’aplicació gvaSAI-INVENTARI.
Es delega en els centres l’adquisició dels següents articles:
1.3.1. Carros per a la càrrega i transport de tauletes i/o ordinadors portàtils.
• Punts d’accés sense fils com a element accessori al carro de càrrega per al seu ús com a aula mòbil
1.3.2. Dispositius tàctils i audiovisuals:
• Pantalles interactives per a espais físics del centre educatiu que no tinguen la consideració d’aula de docència

2. Programari
Quan s’adquirisquen llicències de programari que inclouen el dret d’utilització temporal d’un producte, incloses les successives renovacions d’aquest dret, aquestes llicències es consideren no inventariables. L’anotació comptable en ITACA es realitzarà amb el subcompte 22003 – Material informàtic no inventariable.
La resta de productes de programari considerats com a aplicacions informàtiques i bases de dades en suport físic, excloses les llicències en les quals només s’accedeix a dades, es consideren inventariables. L’anotació comptable dels articles inclosos en aquest apartat es realitzarà en ITACA contra el subcompte 625021TIC – Material TIC inventariable no subjecte a autorització prèvia.
2.1. Programari per a Formació Professional
Per als estudis de Formació Professional, es delega la competència de compra del programari requerit per a aconseguir els resultats d’aprenentatge establits en els corresponents reials decrets de títol, així com en els currículums desenvolupats a la Comunitat Valenciana, segons s’indica en l’annex II de la Resolució de 29 de novembre de 2021 d’aquesta direcció general.
El programari adquirit es destinarà per al seu ús exclusiu en els títols que s’especifiquen i haurà d’estar orientat a l’aprenentatge de la utilitat o funcionalitat exposada en cada cas.
2.2. Programari destinat a alumnat amb necessitats educatives especials
Es delega la competència de compra del programari que estiga enfocat a donar solucions a l’alumnat amb trastorns de l’aprenentatge (dislèxia, TDAH, discalcúlia...), trastorns de la parla i del llenguatge, o amb discapacitats sensorials (baixa visió, sordesa...). Concretament, es delega el següent:
• Programes que afavorisquen l’aprenentatge multisensorial
• Sistemes augmentatius i alternatius de comunicació  
• Programes específics dirigits a millorar la lectura, l’escriptura, l’aprenentatge i la comunicació
2.3. Programari destinat a ensenyaments artístics superiors i estudis de disseny i música (ISEAcv)
Es delega la competència de compra del programari següent:
• Programari antiplagi
• Programari de gestió biblioteca i registre públic de TFT
• Programari de realització i anàlisi d’enquestes
• Programari de modelatge 3D per a arquitectura
• Programari de modelatge mecànic 3D
• Programari CAD per a modelatge de superfícies i sòlids
• Programari d’animació, modelatge, simulació i renderitzat 3D
• Programari de composició i notació musical
2.4. Programari de control de maquinari perifèric delegat